OpenLLM-France/wikimedia huggingface dataset:
# Irrati-antzerki

Irrati-antzerkia (maiz irrati-nobela edo irrati-komedia gisa ezaguna, generoaren arabera) antzerki- edo fantasiazko edukia duen irrati-edukia da. Ikusizko osagairik ez dutenez, irrati-antzerkiak elkarrizketaren, musikaren eta soinu-efektuen mende daude, entzuleari istorioa imajinatzen laguntzeko.
Irrati-nobelari azpigeneroari esker garapen handia izan zuen 1920 eta 1940 artean, eta mundu mailako entretenimendu-modu bihurtu zen. Telebista iristearekin batera, XX. mendearen erdialdean, pixkanaka beherantz egin zuen, entretenimendu-espazioen programazioan zati txiki bat hartu arte.

## Erreferentziak

* ↑ «Radioteatro» definicionabc.com.
* ↑ [http://revistas.ucm.es/index.php/ARAB/article/view/53496 «Realización, lenguaje y elecciones narrativas de radioteatro: tres aproximaciones a la creación de espacios sonoros en el tiempo»] revistas.ucm.es 2016.

## Kanpo estekak

* Datuak: Q2635894
* Multimedia: Radio dramas / Q2635894
# Irrati-galaxia

Irrati-galaxia erradiazio-igorpen gehiena irrati-uhinetan egiten duen galaxia-nukleo aktiboa da. Oso distiratsuak dira espektro elektromagnetikoaren irrati-maiztasunetan, 1×10$^{39}$ W arteko argitasuna eta 10 MHz eta 100 GHz arteko frekuentziak dituztenak. Sinkrotroi erradiazioak irrati-uhinen igorpena eragiten du.

## Erreferentziak

* ↑ Arregi, Jesus. (1988). Unibertsoa: Big Bang-etik gaur egunera. Udako Euskal Unibertsitatea, 141-143 or. ISBN 8486967031..

## Ikus, gainera

* X-itxurako irrati-galaxia
* Zurrusta astrofisiko

## Kanpo estekak

* Datuak: Q217012
* Multimedia: Radio galaxies / Q217012
# Jien

Jien (japonieraz: 慈円, Kioto, 1155eko maiatzaren 17a – Omi, egungo Shiga, 1225eko urriaren 28a) Japoniako fraide budista, historialari eta poeta izan zen. Familia aberats eta ahaltsu batean sortu zen eta gazte zelarik sartu zen Tendai sekta budistaren monasterio batean. Historia-lanak egin zituen batez ere eta Japoniako lehen historialari handitzat hartua da. Bere lehen lan handian, Gukanshō titulupekoan, (1220 inguruan idatzia, Bufoiaren oharrak) Japoniako historiako zenbait alderdi aztertu nahi izan zituen: erlijioaren eta Japoniako zibilizazioaren gainbehera gisa ikusi zuen feudalismoa eta gizarte feudalean aldaketak beharrezkoak zirela adierazi zuen. Bestalde, shōgun edo buruzagi militarrek aginpidea eskuratzearen aldeko izan zen Jien.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q715993
* Multimedia: Jien / Q715993
# Jigme Tshering

Jigme Tshering (1959ko urriaren 18a) arkularia da. Bhutan ordezkatu zuen 1988ko Udako Olinpiar Jokoetan.

## Erreferentziak

* ↑ Jigme Tshering
* ↑ Jigme TSHERING

## Kanpo estekak

* Datuak: Q1292463
# Jieyang

Jieyang (txinera sinplifikatuz: 揭阳, pinyineraz: Jiēyáng), Guangdongo probintziako prefektura mailako hiria da. Azken erroldaren arabera, 5.634.200 biztanle bizi dira bertan, nahiz eta hiriguneko biztanleria 211.000 ingurukoa baino ez den.

## Inguru naturala eta kokapena

Jieyang Guangdong probintziaren ekialdean dago, Asiako Hegoaldeko itsasoaren ondoan. Prefektura mailako hiriaren mugakideak honakoak dira: Meizhou iparraldean, Chaozhou ipar-ekialdean, Shantou ekialdean, Hego Txinako itsasoa hegoaldean, eta Shanwei mendebaldean.

## Banaketa administratiboa

* Rongcheng Barrutia (榕城区/榕城區)
* Puning Hiria (普宁市/普寧市)
* Huilai Konderria (惠来县/惠來縣)
* Jiedong Konderria (揭东县/揭東縣)
* Jiexi Konderria (揭西县/揭西縣)

## Ikus, gainera

* Guangdong probintziaren banaketa administratiboa

## Kanpo estekak

* (Txineraz) Jieyango gobernuaren webgunea.
* Datuak: Q26323
* Multimedia: Jieyang / Q26323
# Jigme Dorji Wangchuck

Jigme Dorji Wangchuck (Thruepang Jauregia, Trongsa, 1929ko maiatzaren 2a - Nairobi, 1972ko uztailaren 21a) hirugarren Bhutango Dragoi Erregea (Druk Gyalpo) izan zen.
Jigme Wangchuck erregearen eta Phuntsho Choden erreginaren semea izan zen. 1951n Kesang Chodenekin ezkondu zen eta 1952an bere aitaren oinordekoa izan zen. Morrontza eta esklabotza ezeztatu zituen eta errefuxiatu tibetarrak hartu zituen. Bhutan modernizatzen hasi zen eta herrialdearen demokratizazioari ekin zion. 1972an Kenyan hil zen Suitzara medikuarengana zihoala. Jigme Singye Wangchuck semea izan zuen oinordeko.

## Genealogia

Zuhaitz genealogikoa :
Jigme Khesar Namgyel Wangchuck
Chimi Yangzom Wangchuck
Dechen Yangzom Wangchuck
Princess Sonam Dechen Wangchuck of Bhutan
Ugyen Wangchuk
Jigme Wangchuck
Kesang Choden Wangchuck
Tsundue Pema Lhamo
Jigme Dorji Wangchuck
Jigme Singye Wangchuck
Phuntsho Choden
Jigyel Ugyen Wangchuck
Khamsum Singye Wangchuck
Jigme Dorji Wangchuck
Euphelma Choden Wangchuck
Ugyen Jigme Wangchuck :

## Kanpo estekak

* Datuak: Q298020
* Multimedia: Jigme Dorji Wangchuck / Q298020
# Jiefang barrutia

Jiefang barrutia (txinera tradizionalez: 解放区) Txinako barruti bat da, Jiaozuo barruan. Azken zentsuaren arabera 295.695 biztanle zituen 67.72 azaleran banatuta.

## Kanpo estekak

* Datuak: Q283672
* Multimedia: Jiefang District / Q283672
# Jigme Khesar Namgyel Wangchuck

Jigme Khesar Namgyel Wangchuck (izen osoa: Trongsa Penlop Jigme Khesar Namgyel Wangchuk) —dzongkhaz: འཇིགས་མེད་གེ་སར་རྣམ་རྒྱལ་དབང་ཕྱུག་— (1980ko otsailaren 21a) Bhutango Dragoi Erregea da. Aurreko erregea izan zen Jigme Singye Wangchucken eta horren hirugarren emaztearen semea da. Oinordekotza 2006ko abenduaren 14ko abdikazioaren ondorioz gertatu zen. Erregeak bi anai-arreba ditu.
Erregearen titulua Bhutango dzongkha hizkuntzaz "Mang-pos-Bhur ba'i rgyalpo, Druk Gyalpo" da.

## Genealogia

Zuhaitz genealogikoa :
Jigme Dorji Wangchuck
Jigme Namgyel Wangchuck
Jigme Singye Wangchuck
Kesang Choden Wangchuk
Jigme Khesar Namgyel Wangchuck
Jigme Ugyen Wangchuck
Yab Dasho Ugyen Dorji
Tshering Yangdon
Sonam Yangden Wangchuck :
* Datuak: Q57376
* Multimedia: Jigme Khesar Namgyel Wangchuck / Q57376
# Jigme Namgyel Wangchuck

Jigme Namgyel Wangchuck —dzongkhaz: འཇིགས་མེད་རྣམ་རྒྱལ་དབང་ཕྱུག་— (Thimphu, 2016ko otsailaren 5a) Bhutango printze oinordekoa da. Druk Gyalsey (Dragoi Printzea) titulua du.
Jigme Khesar Namgyel Wangchuck erregearen eta Jetsun Pema erreginaren seme zaharrena da. 2016ko otsailaren 5ean jaio zen Lingkana jauregian.
Bere izena 2016ko apirilaren 16an ezagutarazi zuten, Zhabdrung Kuchoe jaian.
Printzearen omenez, 108.000 zuhaitz landatu zituzten boluntario askok.
2020ko martxoaren 19an, bere anaia, Jigme Ugyen Wangchuck printzea, jaio zen Lingkana jauregian, eta 2023ko irailaren 9an, arreba, Sonam Yangden Wangchuck printzesa.

## Genealogia

Zuhaitz genealogikoa :
Jigme Singye Wangchuck
Jigme Khesar Namgyel Wangchuck
Tshering Yangdon
Jigme Namgyel Wangchuck
Jetsun Pema :

## Erreferentziak

* ↑ (Ingelesez) «Felicitations upon the Royal Birth of The Druk Gyalsey» Ministry of Agriculture and Forests 2016/02/06 jatorrizkotik artxibatua (artxibatze data: 2016/04/26).
* ↑ (Gaztelaniaz) Tiburcio, Núria. «La moda infantil española llega a la familia real de Bután de la mano del Gyalsey» Vanitatis 2017/01/10.
* ↑ (Ingelesez) «The Wangchuk Dynasty» Royal Ark.

## Kanpo estekak

* Datuak: Q22985938
* Multimedia: Jigme Namgyel Wangchuck / Q22985938
# Jigme Singye Wangchuck

Jigme Singye Wangchuck (dzongkhaz: འཇིགས་མེད་སེང་གེ་དབང་ཕྱུག་; Thimphu, 1955eko azaroaren 11) laugarren Bhutango Dragoi Erregea (Druk Gyalpo) izan zen.
Jigme Dorji Wangchuck erregearen eta Ashi Kesang Choden Wangchuck erreginaren semea da. 1972ko uztailaren 24an bere aitaren heriotzaren ondoren errege izendatua izan zen.
Lau emazte ditu:
* Dorji Wangmo
* Tshering Pem
* Tshering Yangdon, gaurko erregearen ama
* Sangay Choden
2006ko abenduaren 9an Jigme Khesar Namgyel Wangchuck bere semearengan abdikatu zuen.

## Genealogia

Zuhaitz genealogikoa :
Jigme Namgyel Wangchuck
Jigme Khesar Namgyel Wangchuck
Jigme Ugyen Wangchuck
Chimi Yangzom Wangchuck
Sonam Yangden Wangchuck
Dechen Yangzom Wangchuck
Jigme Wangchuck
Princess Sonam Dechen Wangchuck of Bhutan
Jigme Dorji Wangchuck
Phuntsho Choden
Kesang Choden Wangchuck
Jigme Singye Wangchuck
Sonam Topgay Dorji
Jigyel Ugyen Wangchuck
Kesang Choden Wangchuk
Mayeum Choying Wangmo Dorji
Khamsum Singye Wangchuck
Jigme Dorji Wangchuck
Euphelma Choden Wangchuck
Ugyen Jigme Wangchuck :
* Datuak: Q200273
* Multimedia: Jigme Singye Wangchuck / Q200273
# Jigme Wangchuck

Jigme Wangchuck (dzongkhaz: འཇིགས་མེད་དབང་ཕྱུག; Thinley Rabden jauregia, Wangdue Phodrang, 1905 – Dragteng Gewog, 1952ko martxoaren 30a) bigarren Bhutango Dragoi Erregea (Druk Gyalpo) izan zen 1926tik hil zen arte.
Ugyen Wangchuck erregearen seme zaharra izan zen. Bere aitaren oinordekoa izan zen tronuan 1926an, eta hurrengo urtean koroatu zuten. Erregealdiaren hasieran, azpiegiturak eraiki zituen, hala nola monasterioak, eskolak eta errege-egoitzak. Aitaren kanpo-politika isolatzailea mantendu zuen, eta Britainiar Rajarekin bakarrik izan zuen harremana. Indiaren independentziaren ondoren, bi herrialdeek adiskidetasun itun bat sinatu zuten 1949an, Indiak erresumaren kanpo-harremanen ardura hartzeko.
Bi emakume izan zituen, Ashi Phuntsho Choden eta Ashi Pema Dechen, eta bost seme-alaba. Seme zaharrena, Jigme Dorji Wangchuck, bere ondorengoa izan zen.

## Genealogia

Zuhaitz genealogikoa :
Jigme Namgyal
Ugyen Wangchuk
Jigme Wangchuck
Jigme Dorji Wangchuck
Jigme Singye Wangchuck
Tsundue Pema Lhamo :

## Kanpo estekak

* Datuak: Q318177
* Multimedia: Jigme Wangchuck / Q318177
# Jigoku-Retsuden

Jigoku-Retsuden (地獄烈伝, itzulpena "Intense Transmission from Hell"), edo Kiss Best - Kissology eta Kiss Klassics izenez ezagutua, 2008an argitaratutako Kiss taldearen argitalpen mugaduneko CD/DVD sorta izan zen, Japonian soilik argitaratu zena. Sortaren CDa taldearen 2008ko partaideek (Paul Stanley, Gene Simmons, Tommy Thayer, Eric Singer) bergrabatutako Kissen 15 klasikok osotzen dute. DVDan Tokyoko Budokan Hallean 1977an emon zuten kontzertu batek osotzen du.
Kissek barriro argitaratu zuen digipack modura beraien azkenengo diskaren (Sonic Boom) luxuzko edizioan, Alive 35 Toureko materialarekin batera, 2009ko urriaren 6an.

## Kantuen zerrenda
### DVD (Region 2)

Budokan Hall, Tokyo, Japonia, 1977ko apirilaren 2a
* "Detroit Rock City"
* "Let Me Go, Rock 'n' Roll"
* "Ladies Room"
* "Firehouse"
* "I Want You"
* "Cold Gin"
* "Nothin' to Lose"
* "God of Thunder"
* "Rock & Roll All Nite"
* "Shout It Out Loud"
* "Black Diamond"

## CDko Langileak

* Paul Stanley – gitarra erritmikoa, abeslari nagusia
* Gene Simmons – baxua, abeslari nagusia
* Tommy Thayer – gitarra nagusia, koroak
* Eric Singer – bateria, perkusioa, koroak

## DVDko Langileak

* Gene Simmons – baxua, abeslari nagusia
* Paul Stanley – gitarra erritmikoa, abeslari nagusia
* Ace Frehley – gitarra nagusia, koroak
* Peter Criss – bateria, koroak

## Kanpo Loturak

* http://991.com/buy/productinformation.aspx?StockNumber=440204 , Accessed on March 11, 2009.
* https://web.archive.org/web/20080827215331/http://www.roadrunnerrecords.com/blabbermouth.net/news.aspx?mode=Article&newsitemID=101823 , Accessed on March 11 2009.
* https://web.archive.org/web/20090208004707/http://www.kissfaq.com/discography/kissology_best.html , Accessed on March 13th, 2009
* https://web.archive.org/web/20110713153316/http://www.kissarmyaustralia.com/forums/viewtopic.php?f=3&t=6239 , Accessed on March 13th, 2009

## Kanpo estekak

* Datuak: Q1766796
# Itsasertzeko urmael

Itsasertzeko urmaela edo itsasbazterreko urmaela geografia fisikoan sakonera txikiko ur-gorputz bat da, zeina hesi batek itsasoko ur sakonetatik banatzen duen. Hesi hori uharte-hesi bat, hesi litoral bat, itsas jatorria duen hondar multzo bat, koralezko uharri bat edo antzeko zerbait izan daiteke. Gainera, uharrizko hesi batek, uharte-hesi batek edo batzuek edo atoloi batek hesitutako urezko eremuei ere itsasertzeko urmael deritze.
Itsasertzeko urmaelaren antzeko egiturak albuferak, limanak, zingirak eta estuarioak dira, azken hau erreka batetik datozen ur-korronte gezak jasotzen dituen itsasertzeko urmael bat da.

## Azalpena

Itsasertzeko urmael terminoak esanahi zabala du. Izan ere, hondar-barren edo uharrien metaketaren ondorioz sortutako itsasbazterreko urmaelek izen hori jasotzen dute sakonera txikiko uretan baldin badaude; baina bestalde, atoloietan sortzen diren barnealdeko urmaelei izen bera ipintzen zaie. Azken hauek koralezko uharrien hazkundearen edo barne uharteen hondoratze motelaren ondorioz sortzen dira. Izena koralezko uharrietako ekosistemen zati bat bereizteko erabiltzen bada ordea, atze-uharri terminoaren sinonimo bihurtzen da, zeina zientzialarien artean entzutetsuagoa den.
Itsasertzeko urmael diren elementu geomorfologiko ugari ez dira hala izendatzen hizkera xehean. Horren adibide ditugu Ameriketako Estatu Batuetako zenbait: Albemarle Sound, Ipar Carolinan; Great South Bay, Long Island eta Fire Islandeko hesi-hondartzen artean (New York); Isle of Wight Bay, zeinak Ocean City Worcester konderriko (Maryland) gainerako lurretatik banatzen duen; Banana River, Floridan; Illawarra aintzira Hegoaldeko Gales Berrian.

## Erreferentziak

* ↑ Reid (1961) 73. or.
* ↑ Aronson 1993.
# Itsasgorako uharte

Itsasgorako uharte bat lur-eremu bat da, lur lehorrari lotuta dagoena itsasbeheran agerian eta itsasgoran urpean geratzen den lur-mihi baten bidez. Zenbait kasutan, lur-mihi horren gainean galtzada bat egoten da, bertatik itsasbeheran pertsonak eta ibilgailuak igaro ahal izateko.
Itsasgorako uharteen inguruan egon ohi den mistika dela-eta, haietako asko erlijio-gurtzako tokiak dira, hala nola Mont-Saint-Michel. Halaber, itsasgorako uharteak sarritan gotorlekuen kokaleku dira, beren ezaugarri naturalengatik babeserako aproposak izateagatik.
Gaur egun, itsasgorako uharte asko turismo-helmuga bihurtu dira.
Aipaturiko Mont-Saint-Michel-ez gain, itsasgorako uharte ezagunak dira Lindisfarne (Northumberland konderrian, Ingalaterran) eta St Michael's Mount (Kornualles konderrian, Ingalaterran ere).
Euskal Herrian, Lekeitioko San Nikolas edo Garraitz izenekoa itsasgorako uhartea da.

## Ikus, gainera

* Uharte

## Kanpo estekak

* Datuak: Q555937
* Multimedia: Tidal islands / Q555937
# Itsasikara

Itsasikara, itsas lurrikara edo itsaspeko lurrikara epizentroa itsas hondoan duen seismoa da. Itsasikarek sarritan tsunamiak sortzen dituzte; ondorioz, itsasoak itsasbazterreko lurrak estaltzen ditu, eta hondamendi handiak eragiten.
Itsasikara baten sorburua da ozeanoaren azpian faila bat apurtzea edo luiziak izatea; horrek ur kantitate handiak mugitzen ditu, eta olatuak sortzen ditu.
Ezagunenetarikoak:
* 1755eko Lisboako lurrikara eta itsasikara, beheko hiria (Baixa) guztiz suntsitu zuena.
* 2004ko abenduaren 26an izandako Indiako ozeanoko itsasikara, Indonesiako kostatik gertu sortua, Somaliaraino iritsi zena.

## Erreferentziak

* ↑ «itsasikara», Harluxet Hiztegi Entziklopedikoa.

## Ikus, gainera

* Lurrikara
* Tsunamia
* Megatsunamia

## Kanpo estekak

* Datuak: Q2799675
# Itsasertz Aurreko Mendilerroa

Itsasertz Aurreko Mendilerroa (katalanez Serralada Prelitoral) Kataluniako mendilerro bat da, Kataluniako Kostaldeko Mendilerroen zati dena.
Kostaldearekiko paraleloan dago, baina honengandik 30 eta 60 kilometro arteko distantziara, Kataluniak Aragoi eta Valentziako erkidegoarekin dituen muga eta Zeharkako Mendilerroaren artean (Serralada Transversal). Iparraldetik hegoaldera, Guillerías Mendilerroa (aipaturiko Zeharkako Mendilerroarekin banatzen duena), Montsenyko mendigunea, Sant Llorenç del Munt, Montserrat, Queralteko mendilerroa, Pradesko Mendiak, Picorandan, Montsant, eta Tortosa-Beseiteko Portuak, Iberiar Sistemaren zati dena, osatzen dute.
Babestutako bere gune naturalen artean, Montsenyko Parke Naturala, Sant Llorenç del Munt i l'Obaceko Parke Naturala, Montserrateko Parke Naturala eta Portuetako Parke Naturala azpimarratu behar dira.

## Kanpo estekak

* Datuak: Q520924
* Multimedia: Serralada Prelitoral Catalana / Q520924
# Itsaski-jan

Itsaski-jan, batzutan ere Mariskada baina gaizki esana, itsaki desberdinen prestaketa deritzogu. Prestaketa desberdinak daude aukeratutako produktuen arabera; ohikoenak hauek dira: txangurru, karramarro, lanperna, txirla... Nahiko plater garestia da eta, ondorioz, ez da egunero jateko modukoa.

## Ezaugarriak

Itsaski egosia osorik edo zatitan zerbitzatzen da. Nahiz eta itsaski-bilketa mota komun bat egon, erretilu berean dena agertzen da, batzuetan itsaski-parrillada bezala ere ezagutzen dena, izenak adierazten duen bezala, parrilan egindako itsaskien sorta bat dena (lurraldearen eta sukaldarien eta/edo jankideen gustuaren araberakoa). Merkea ez den plater bat da, baina eraginkortasun handikoa da, zentzumenentzako atsegina; apetitua asetzen du. Udako hilabeteetan ez da prestaketa egokia, nahiz eta kopuru handian kontsumitu turismoaren iristeagatik. Itsaskiaren denboraldia neguarekin bat dator. Arroz eta ardo zuri ezberdinez lagundua izaten da.

## Aurkezpen desberdinak

* Plateraren aurkezpen batzuk
* Normandia.
* Oursinaden, Proventzan.
* Mariscada Galizia.

## Itsaski ohikoenak

Hauek dira:
* Itsas datila
* Abakandoa
* Otarraina
* Otarrainxkak
* Txangurrua
* Nekorak
* Buia
* Lanpernak
* Bieirak
* Santio txikiak
* Zigalak
* Ostrak
* Txirlak
* Berberetxoak
* Karrakelak
* Ostrak

## Erreferentziak

* ↑ https://web.archive.org/web/20211114163123/http://www.erabili.eus/zer_berri/galdezka/1135110525

## Kanpo estekak

* Txoriene saioaren errezeta.
* (Gaztelaniaz):
* Datuak: Q5999282
* Multimedia: Plateau de fruits de mer / Q5999282
# Itsasertzeko Paul Jovet baratze botanikoa

Itsasertzeko Paul Jovet baratze botanikoa (frantsesez : Jardin botanique littoral Paul Jovet) Donibane Lohizuneko 2,5 hektareako lorategi botanikoa da.
Asteko zenbait egunetan irekita dago eta sarrera ordaindu behar da. 1980ko hamarkadan Biarrizko Historia Naturalaren Museoan lan egiten zuen Paul Jovetek (1896-1991) proposatu, 1991n lanak hasi, 1996an lehendabiziko zuhaitzak landatu eta 2003an landareen elkartrukeak hasi ziren. 2008an ireki zuten.
Itsasotik 50 metroko altuera duen itsaslabar batean dagoen, kostaldeko landareengan biltzen da, euskal haritz eta pinuak mantenduz. Honako bildumak ditu:
* Magnoliak,
* Bost kontinenteetako landareak,
* Lorategi erabilgarria,
* Atlantiar haritzak,
* Harri-lorategia,
* Kostaldeko txilardia,
* Itsaslabarreko landareak,
* Dunak,
* Padurak, eta
* Kostaldeko haritz-pinu basoa.

## Kanpo estekak

* Webgune ofiziala
* Datuak: Q3068815
* Multimedia: Jardin botanique de Saint-Jean-de-Luz / Q3068815
# Itsasertzeko pasealdia

Itsasertzeko pasealdia, batzuetan Hondartzako pasealdia deitua ere, 1909 margotua, Joaquín Sorolla valentziar margolariaren koadro ezagunetakoa da. Koadroan agertzen dira, haren emaztea, Clotilde García, itzalkina eskuetan duela, bien alaba nagusiarekin batera, María Clotilde, Valentziako hondartzan paseoan daudela itsas-brisak haiek arropak astintzen dituela.
Koadro hau 1909ko udaran egin zen, Sorollak Estatu Batuetan egin zuen laugarren nazioarteko erakusketaren bueltan. New York hirian izan zuen arrakasta agerian geratzen da margolan honen bitalismoan eta kolore bizietan. Lanaren sailkapen estilistikoa zaila izanagatik, egile gehienek espainiar postinpresionismoan kokatzen dute, izan ere, zertzelada solteak, argitasuna, kolorea eta mugimenduak hori adierazten baitute.
Itsasertzeko pasealdiak margolariaren estudioan egon da 1911tik, 1932a geroztik Sorolla museoa bihurtu zena.

## Kanpo estekak

* Datuak: Q6065609
# Itsaslabar

Itsaslabar bat itsasoan zuzenean bukatzen den geografia gorabehera da. Mendian daudenean, askotan faila edo ibaiek sortuak, amildegi izena ematen zaie. Itsaslabarrak higadurarekiko erresistentzia handia duten arrokaz osaturik egon ohi dira, hareharri, kareharri edo dolomita kasu, edo basalto eta granitoaren gisako arroka igneoz. Batzuetan faila batek sortzen dute itsaslabarra. Horma malkartsu eta bertikala; bereziki itsasertzekoa, olatuen jardunak eratua.
Itsasoak labarrak higatzea lortzen du denboraren poderioz, flyschen kasuan adibidez. Olatuek beheko aldean harkaitza jan ahala, goiko aldea kili-kolo geratzen da, eta halako batean goiko zatia erori egingo da. Higadura honek abrasio plataformak sortzen ditu (adb. Zumaiako Itzurun eta Algorri hondartzetan).

## Sailkapena

Garaiera itsas mailatik kalkulatzen da. Hona hemen munduko garaienak:
* Kalaupapa (Hawaii): 1.010 m
* Kahiwa Falls: 610 m
* Preikestolen: 604 m
* Slieve League: 601 m
* Cabo Girao: 580 m

## Ikus, gainera

* Amildegi
* Marearteko zabalgune
* Hondartz

## Kanpo estekak

* Datuak: Q6502866
* Multimedia: Cliffs / Q6502866
# Javier Ybarra Ybarra

    Artikulu hau idazleari buruzkoa da; beste esanahietarako, ikus «Javier Ybarra».
Javier Ybarra Ybarra (Getxo, 1952) idazle eta historialaria da. Javier Ybarra Bergé enpresaburuaren semea, Nafarroako Unibertsitatean ikasi zuen. Hainbat saiakera idatzi ditu, Nosotros los Ybarra ezagunena izanda.

## Genealogia

Zuhaitz genealogikoa :
Gabriel María Ybarra de la Revilla
Javier Ybarra Bergé
Elvira Bergé Salcedo
Javier Ybarra Ybarra
Antonio María Ybarra López de Calle
Teresa Ybarra Villabaso
Pilar Villabaso Zabaleta :

## Erreferentziak

* ↑ Ibarra da abizenaren euskara batuko idazkera (ikus Euskal Onomastikaren Datutegia), baina pertsona ospetsu horren abizenaren grafia oso finkatuta dago Ybarra formarekin.

## Kanpo estekak

* Datuak: Q5928329
# Javier Zanetti

Javier Adelmar Zanetti (Buenos Aires, 1973ko abuztuaren 10a-) futbolari argentinarra da, atzelari moduan ibilitakoa.
Argentinako futbol selekzio nazionalarekin partida gehien jokatu duen inoizko futbolaria da (2008ko uztaila arte), 1994tik hasita, 122 partida jokatuta (5 gol).
Bestela, kirol ibilbide gehiena Italian egin izan zuen orain arte.

## Ibilbidea

* 1992-1993 Talleres de Remedios de Escalada 17 p (g 1)
* 1993-1995 Club Atletico Banfield 66 (4)
* 1995- Inter Milan 730 (21)

## Ikus, gainera

* FIFA 100
* Datuak: Q52876
* Multimedia: Javier Zanetti / Q52876
# Javier Zigaren jaiotetxea

Javier Zigaren jaiotetxea Nafarroako Iruñea hiriburuan dagoen etxebizitza bat da.

## Kokalekua

Iruñeko Alde Zaharran dago, Nabarreria kalearen 25. zenbakian, Nabarreria plazaren alboan eta Los Burgos de Iruña tabernaren parean.

## Eraikina

Javier Ziga Etxandi (1877-1959) iruindar margolari eta politikariaren jaiotetxea da, etxebizitza berak aurrealdean eta kalearen mailan hori oroitarazten duen plakatxo bat ikusgai du.
Aurrealdea gorrizka kolorekoa eta lau solairuko garaiera du.

## Errreferentziak

* ↑ Casa donde nació Javier Ciga. Calle Navarrería. Pampiruna.com (Gaztelaniaz)

## Kanpo estekak

* Datuak: Q25475787
# Javier Zabala

Javier Zabala Villar, pilota arloan Zabala deituraz ezaguna (Naiara, Errioxa, 1997ko irailaren 29a), esku huskako pilotari profesionala da. Aurrelari aritzen da, Aspe enpresarekin. Profesionaletako lehendabiziko partida 2019ko martxoaren 31n jokatu zuen, Logroñoko Adarraga pilotalekuan. Jo handiko pilotaria da, ezker indartsukoa.

## Kirol lorpenak

Esku huskako pilotan, hauek ditu lorpen nagusiak:

### Amateurretan

* 2018: Munduko txapelduna, 22 urtez beherakoetan, buruz burukoan.

## Erreferentziak

* 1 2 (Gaztelaniaz) «Zabala ficha por 2 años con Aspe» www.21iguales.com (Noiz kontsultatua: 2019-04-01).
* ↑ (Gaztelaniaz) «Zabala firma con ASPE para dos años» Aspepelota.eus 2018-08-03 (Noiz kontsultatua: 2019-04-01).
* ↑ (Gaztelaniaz) «"Titín III puso el listón muy alto", admite el riojano Javier Zabala, que debuta el domingo» El Correo 2019-03-29 (Noiz kontsultatua: 2019-04-01).
* ↑ (Gaztelaniaz) «Debut soñado de Javier Zabala: "Me retemblaban las piernas"» nuevecuatrouno.com 2019-03-31 (Noiz kontsultatua: 2019-04-01).
* ↑ (Gaztelaniaz) HaroDigital. (2018-10-20). «El najerino Javier Zabala se proclama campeón del Mundo de Pelota» Haro Digital (Noiz kontsultatua: 2019-04-01).
* Datuak: Q65216465